**Ευριπίδη Ελένη, Έξοδος: 2η σκηνή 1779-1812**

 **Σκηνική παρουσίαση( όψις)** Ο Θεοκλύμενος οργισμένος από τα νέα τρέχει στην πόρτα του δωματίου της Θεονόης να τη σκοτώσει. Ένας υπηρέτης προσπαθεί να τον εμποδίσει. Ο Θεοκλύμενος απειλεί τον υπηρέτη.

Ο Θεοκλύμενος καταρρέει, αισθάνεται ντροπή, κυρίως επειδή τον κορόιδεψε μία γυναίκα, απόγνωση και θρηνεί για την απώλεια του γάμου. Ξυπνά μέσα του η μανία της εκδίκησης, αισθάνεται σαν πληγωμένο αγρίμι που δεν ξεχωρίζει εχθρούς και φίλους, είναι επικίνδυνος και κατευθύνεται απειλητικά προς την πύλη του παλατιού, ενώ καταδικάζει με συνοπτικές διαδικασίες τη Θεονόη σε θάνατο, δοκιμάζοντας μάλιστα να στηρίξει λογικά την ανόσια και εγκληματική αυτή πράξη.

 **Στιχομυθία** οι συνομιλητές αλληλοδιακόπτονται.

**Νομικό δίκιο**: απορρέει από τους ισχύοντες κοινωνικούς κανόνες

**δικαίωμα της ιδιοκτησίας, δίκαιο του ισχυρού: Θεοκλύμενος**- **αντίθετα** - **απόλυτη έννοια του δικαίου: Υπηρέτης**

 Η εξουσία δίνεται στους βασιλιάδες κατά τον υπηρέτη όχι για να πράξουν ανεξέλεγκτα αλλά για να εφαρμόσουν τη δικαιοσύνη (πολίτευμα φωτισμένης δεσποτείας)

 **Με ποια επιχειρήματα ο Θεοκλύμενος δικαιολογεί την πρόθεσή του να τιμωρήσει τη Θεονόη;**

1. Η Θεονόη είναι κακούργα γιατί τον πρόδωσε και παρέδωσε το ταίρι του την Ελένη σε άλλον άντρα

2. Η Ελένη του ανήκει αφού του τη χάρισε η τύχη (δικαίωμα της ιδιοκτησίας)

**Με ποια επιχειρήματα ο υπηρέτης εμποδίζει τον Θεοκλύμενο να σκοτώσει τη Θεονόη;**

-Η Θεονόη είναι ευσεβής έπραξε, σύμφωνα με τη θέληση των θεών,

-ενήργησε δίκαια και για το καλό του Θεοκλύμενου,

 -η Ελένη δεν ανήκει στο Θεοκλύμενο αλλά στο σύζυγό της

-η δικαιοσύνη επικράτησε ώστε να επιστρέψει η Ελένη στον Μενέλαο

-δεν έχει δικαίωμα ο Θεοκλύμενος να απαιτεί υπακοή όταν δίνει άδικες εντολές

**Η συναισθηματική κατάσταση και το ήθος του Θεοκλύμενου:**

εκνευρισμένος, τυφλωμένος από οργή και ντροπή, πληγωμένος εγωισμός, κυριαρχείται από την ιδέα της εκδίκησης, αδίστακτος, κάνει επίδειξη ισχύος, ξαφνιάζεται από την αντίδραση του υπηρέτη, είναι έτοιμος να σκοτώσει. Οχυρώνεται πίσω από τη βασιλική του εξουσία και προσπαθεί να περισώσει ό,τι απέμεινε από την καταρρακωμένη αξιοπρέπεια και τον πληγωμένο εγωισμό του, κάνοντας επίδειξη ισχύος και μονοπωλώντας το δίκαιο.

**Ήθος του υπηρέτη:** ανώνυμος δούλος που εκπλήσσει η συμπεριφορά του, ηρωική στάση αντίθετη με την κοινωνική του θέση, θαρραλέος, ατρόμητος, αποφασιστικός, εμπιστεύεται τη δικαιοσύνη και είναι έτοιμος να πεθάνει για αυτή, υπερασπίζεται με αυταπάρνηση το σωστό, παρουσιάζεται ως καλός δούλος, αφού με τη συμπεριφορά του προστατεύει τον αφέντη του από το να διαπράξει αδικία. Με σύνεση, ελεύθερη σκέψη και αίσθημα ευθύνης. Υπερασπίζεται με σθένος και αυταπάρνηση το δίκαιο και την ηθική, επιδεικνύοντας ευγένεια και ήθος, ανώτερο απ’ αυτό του Θεοκλύμενου.

**Ο άνθρωπος που αντιστέκεται με σθένος τον βασιλιά Θεοκλύμενο δεν είναι παρά ένας από τους δούλους του. Σε παραξενεύει η ιδέα ένας δούλος να αντιστέκεται στον αφέντη του; Τι εντύπωση θα έκανε στους θεατές**; ο ηρωισμός του δούλου είναι αντίθετος με την κοινωνική του θέση. Στη Δημοκρατική κοινωνία της αρχαίας Αθήνας οι δούλοι δεν έχουν δική τους βούληση και άποψη, αδιανόητη εικόνα για εκείνη την εποχή η αντίσταση του δούλου, θα προκαλούσε έκπληξη και δυσφορία. **Ειρωνική μέθοδος**: αντιστροφή αναμενόμενων συμπεριφορών, εκπλήσσει το θεατή το γεγονός ότι ο διάλογος μεταξύ του βασιλιά και του δούλου διεξάγεται με ίσους όρους. Ο δούλος τολμά να σταματά τον αφέντη και να υποστηρίζει ότι ο ίδιος σκέφτεται σωστά. Ο Ευριπίδης συχνά εξυψώνει το δούλο και τον εξισώνει με τον αφέντη του, γιατί επιλέγει ως κριτήριο αξιολόγησης των ανθρώπων τη λογική και το ήθος. Ο Ευριπίδης ξεπερνά τις γνωστές κοινωνικές διακρίσεις ανάμεσα σε ελεύθερους και δούλους και μέσα από τα έργα του προσπαθεί να εξυψώσει τους δούλους , αναδεικνύοντας τις αρετές και τις πνευματικές τους ικανότητες.